Veikko Hirvimäki

**Veikko Mikael Hirvimäki** (s. 8. tammikuuta 1941 Petäjävesi) on suomalainen taiteilija. Nykyisin hän asuu Ballaiguesissa Sveitsissä. Kesäisin hän asuu synnyinkunnassaan Petäjävedellä.

Veikko Hirvimäki tunnetaan kansallisista monumentaalikokoisista veistoksistaan, kuten Mika Waltarin muistomerkistä *[[Kuningasajatus]]* Helsingissä ravintola Eliten edessä. Hänen teoksiaan oli ensi kerran esillä vuonna 1960.

## Taiteellinen tuotanto
Hirvimäen teosten lähtökohtana on usein luonto. Hirvimäki aloitti taidemaalarina mutta suuntautui sittemmin kuvanveistoon. Hirvimäki käyttää teoksissaan eri materiaaleja, kuten kiveä, myöhemmässä tuotannossaan myös puuta. Hirvimäelle oli varsinkin 1980-luvulla tyypillistä horisontaaliset veistokset, joissa useammasta kappaleesta koostuva tilateosmainen veistos lepää laattamaisella jalustalla, kuten Mika Waltarin muistomerkissä ja Päivö Oksalan muistomerkissä Jyväskylässä.

Mika Waltarin monumentista syntyi vilkas julkinen keskustelu vuonna 1985, ja Hirvimäen suunnitelma sai paljon kritiikkiä. Kiistaa herätti se, ettei teos ollut esittävä. Sitä pidettiin myös vaikeana ja Waltarin tuotantoa halventavana. Tapauksen jälkeen Hirvimäki vetäytyi Sveitsiin. Paljon suurikokoisia julkisia veistoksia tehnyt Hirvimäki alkoi samalla siirtyä pienoisveistoksiin ja materiaalissa kivestä puuhun. Puusta on syntynyt muun muassa monista pienistä puunpaloista koottuja susiveistoksia ja pieniä rituaaliesineenomaisia puuveistoksia, jotka usein on ripustettu sarjoiksi.

Veikko Hirvimäelle myönnettiin kuvataiteen valtionpalkinto vuonna 1987. Kalevalaseura on myöntänyt vuonna 2012 hänelle Akseli Gallen-Kallelan tunnustuspalkinnon.

## Julkisia teoksia
**Ilta Helsingissä*, 1967, hotelli Marski, Helsinki  

**Valo, vesi ja liike*, 1977, veistos, Petäjäveden monitoimitalo (ei tällä hetkellä esillä)
**Koski*, 1978, Kauppiasmuistomerkki, 1980, tilateos, veistos, Äänekosken kauppaoppilaitos, Äänekoski  
**Joutua*, 1981, tilateos, Eduskuntatalon sisäpiha, Helsinki  
**Ihminen ja vesi*, 1981, reliefi, Valkeakosken uimahalli  
**Pro Artibus Humanis, Päivö Oksalan muistomerkki*, 1982, Jyväskylä    
**Tiedon juurella*, 1982, tilateos, Kuopion korkeakoulun sisäpiha  
**Kuningasajatus* (Mika Waltarin muistomerkki), 1985, veistos ja tilateos, Töölö Helsinki    
**Väliaika*, 1985, tilateos, Jyväskylän kaupunginteatteri    
**Kasvu*, 1985, tiilireliefi, Äänekosken kaupungintalo    
**Lähtö*, 1989, Keski-Suomen keskussairaala, Jyväskylä
**[[Torikuningas]]*, 1990, Jyväskylän kauppatori    
**Nousuun*, reliefi, Ilmailumuseo, Tikkakoski
**Paikka*, 1993, veistos, Göteborgin oikeuslaitos, Göteborg, Ruotsi   
**Rakastan Sinua maaäiti*, 1993, veistos, Kemijärven satama, Kemijärvi, Suomi
**Jäljet*, 1994, Tuulensuu, Viitasaari, Suomi, tilateos
**Avainkysymys* (Niilo Hämäläisen muistomerkki), 2008, Porthanin puisto, Viitasaari, Suomi
* *Ohitus*, 2015. Jyväskylän yliopisto, Ruusupuisto-rakennus.

## Kirjallisuutta
* Rantanen, Leena: *Muistikuvia*. Veikko Hirvimäen pienoisveistoksia. Minerva Kustannus.
* Mäkinen, Marketta: *Veikko Hirvimäki*. Ateena kustannus 1987.
* Hirvimäki, Veikko: Näyttelyluettelo, Galerie Rosa Turetsky 1999, Sveitsi.

## Kuvia julkisista teoksista

Tiedosto:Veikko Hirvimäki - Kauppiasmuistomerkki (1980) - Wessmannin puisto, Äänekoskentie 304 - Äänekoski - 1.jpg|*Kauppiasmuistomerkki*, 1980, Äänekoski.
Tiedosto:Veikko Hirvimaki Ihminen ja vesi 1981.JPG|*Ihminen ja vesi*, 1981, Valkeakoski.
Tiedosto:Veikko Hirvimäki Päivö Oksalan muistomerkki 1982.JPG|*Päivö Oksalan muistomerkki*, 1982, Jyväskylä.
Tiedosto:Veikko Hirvimäki Tiedon juuret 1982.JPG|*Tiedon juuret*, 1982, Kuopio.
Tiedosto:Veikko hirvimaki Mika Waltarin muistomerkki Kuningasajatus 1985 .jpg|Mika Waltarin muistomerkki *Kuningasajatus*, 1985, Helsinki.
Tiedosto:Veikko Hirvimäki - Kasvu-reliefi (1985) - Äänekosken kaupungintalo, Hallintokatu 4 - Äänekoski.jpg|*Kasvu*-reliefi, 1985, Äänekoski.
Tiedosto:Torikuningas.JPG|*Torikuningas*, 1989, Jyväskylä.
Tiedosto:Veikki Hirvimäki Lähtö 1989.JPG|*Lähtö*, 1989, Jyväskylä.
Tiedosto:Jaljet-VeikkoHirvimaki.jpg|Jäljet, 1994, Viitasaari
Tiedosto:Avainkysymys-VeikkoHirvimaki.jpg|Niilo Hämäläisen muistomerkki *Avainkysymys*, 2008, Viitasaari


## Lähteet

## Aiheesta muualla
* ''Joutua'' Eduskuntatalon sisäpihalla.